เปิดถ้อยแถลงของผู้กำกับหนังดัง Parasite เมื่อคนกลุ่มหนึ่งถูกผลักไสเป็นชนชั้นปรสิต
หลังจากภาพยนตร์ Parasite เข้าชิงออสการ์ ในวันนี้ในเพจของภาพยนตร์ เผยแพร่ถ้อยแถลงของผู้กำกับบงจุนโฮซ้ำอีกครั้ง ระบุความสัมพันธ์ของมนุษย์ในโลกจะมีคนกลุ่มหนึ่งถูกผลักไส แต่ใครเล่าควรชี้นิ้วว่าพวกเขาคือชนชั้นปรสิต14 ม.ค. 2563 วันนี้ หลังจากภาพยนตร์ Parasite หรือ ชนชั้นปรสิต เข้าชิงออสการ์ ในวันนี้ในเพจ 기생충 / Parasite เผยแพร่ถ้อยแถลง ( directors statement) ของผู้กำกับ บงจุนโฮ ที่เคยใช้ตอนเปิดตัวภาพยนตร์ในเทศกาลภาพยนตร์เมืองคานส์ในเดือนพฤษภาคม 2562ซ้ำอีกครั้งหนึ่งผ่านเฟสบุ๊คแฟนเพจถ้อยแถลงของผู้กำกับการที่ผู้คนต่างเงื่อนไขมาอยู่ร่วมในพื้นที่เดียวกันนั้นไม่ใช่เรื่องง่ายและก็ยิ่งเป็นเช่นนั้นในโลกอันแสนเศร้าที่ความสัมพันธ์เยี่ยงมนุษย์ในลักษณะต่างพึ่งพาอาศัยนั้นไม่สามารถเหนี่ยวรั้งเอาไว้ได้ จนมีคนกลุ่มหนึ่งถูกผลักไสให้มีความสัมพันธ์กับคนอื่นในแบบปรสิตท่ามกลางโลกแบบนั้น ใครเล่าควรชี้นิ้วไปยังเหล่าครอบครัวที่กำลังต่อสู้ ดิ้นรน ติดอยู่ในการต่อสู้เพื่อความอยู่รอด แล้วบอกว่าพวกเขาเป็นปรสิตมันไม่ใช่ว่าพวกเขาเป็นปรสิตมาตั้งแต่แรก พวกเขาเป็นเพื่อนบ้าน เพื่อน หรือเพื่อนร่วมงานของพวกเราที่เพียงถูกผลักไสออกไปอยู่ตรงขอบเหวก็เท่านั้นเพื่อเป็นการพรรณาถึงสามัญชนผู้ตกอยู่ในความปั่นป่วนที่หลีกเลี่ยงไม่ได้ ภาพยนต์เรื่องนี้จึงเป็นสุขนาฏกรรมที่ไม่มีตัวตลกจึงเป็นโศกนาฏกรรมที่ไม่มีตัวโกงที่ต่างนำไปสู่ความพัวพันยุ่งเหยิงอันรุนแรง และมุ่งสู่การถลำลงบันไดทุกๆ ท่านล้วนแล้วแต่ได้รับเชิญเข้าสู่ละครโศก-สุขนาฏกรรมที่ดุดันและไม่อาจหยุดยั้งได้อันนี้อนึ่ง ภาพยนตร์สัญชาติเรื่อง Parasite เล่าประเด็นทางชนชั้นระหว่างครอบครัวของคนรวยกับคนจนที่ต้องมีเหตุให้มาพัวพันเกี่ยวข้องกัน วิถีชีวิต ทัศนคติ ความคิดที่ต่างกัน ส่งผลให้เกิดการปะทะที่นำไปสู่เหตุการณ์น่าพรั่นพรึงภาพยนตร์เข้าฉายในไทยเมื่อปี 2562 ที่ผ่านมา และได้รางวัลปาล์มทองคำจากเทศกาลภาพยนตร์เมืองคานส์ ซึ่งถือเป็นรางวัลใหญ่ของเทศกาล และเป็นรางวัลกับที่ ลุงบุญมีระลึกชาติ ภาพยนตร์ของ เจ้ย-อภิชาติพงศ์ วีระเศรษฐกุล ผู้กำกับภาพยนตร์ชาวไทยได้ในปี 2553วันที่ 6 ม.ค. ที่ผ่านมา Parasite ยังได้รับรางวัลลูกโลกทองคำGolden Globes 2020 สาขาภาพยนตร์ต่างประเทศยอดเยี่ยม และยังเดินทางเก็บรางวัลจากเวทีต่างๆ ทั้งภาพยนตร์ยอดเยี่ยม 14 รางวัล ผู้กำกับยอดเยี่ยม 11 รางวัล บทภาพยนตร์ยอดเยี่ยม 8 รางวัล และภาพยนตร์ยอดเยี่ยมรวม 26 รางวัลล่าสุดยังทำสถิติเป็นภาพยนตร์เกาหลีเรื่องแรกที่ได้เข้าชิงรางวัล ออสการ์ สาขาภาพยนตร์ต่างประเทศยอดเยี่ยมและสาขาภาพยนตร์ยอดเยี่ยม นอกจากนี้ยังได้เข้าชิงอีก 4 รางวัล คือผู้กำกับยอดเยี่ยม ( บงจุนโฮ ) บทภาพยนตร์ดั้งเดิมยอดเยี่ยม ลำดับภาพยอดเยี่ยม และ ออกแบบงานสร้างยอดเยี่ยม ที่จะได้รู้ผลกันในเดือนก.พ. นี้
หลังจากภาพยนตร์ Parasite เข้าชิงออสการ์ ในวันนี้ในเพจของภาพยนตร์ เผยแพร่ถ้อยแถลงของผู้กำกับบงจุนโฮ ซ้ำอีกครั้ง ระบุความสัมพันธ์ของมนุษย์ในโลกจะมีคนกลุ่มหนึ่งถูกผลักไส
Parasite,ชนชั้นปรสิต,บงจุนโฮ,ภาพยนตร์,ปาล์มทองคำ,ลูกโลกทองคำ,รางวัลออสการ์